CELEX: 62011TA0219
Language: el
Date: 2013-06-18 00:00:00
Title: Υπόθεση T-219/11: Απόφαση του Γενικού Δικαστηρίου της 18ης Ιουνίου 2013 — Otero González κατά ΓΕΕΑ — Apli Agipa (AGIPA) [Κοινοτικό σήμα — Διαδικασία ανακοπής — Αίτηση καταχωρίσεως του λεκτικού κοινοτικού σήματος AGIPA — Προγενέστερο λεκτικό εθνικό σήμα AGIPA — Σχετικός λόγος απαραδέκτου — Κίνδυνος συγχύσεως — Σύγκριση των προϊόντων — Άρθρο 8, παράγραφος 1, στοιχείο β', του κανονισμού (ΕΚ) αριθ. 207/2009]

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/69
            
         Απόφαση του Γενικού Δικαστηρίου της 18ης Ιουνίου 2013 — Otero González κατά ΓΕΕΑ — Apli Agipa (AGIPA)
   (Υπόθεση T-219/11) (1)
   
   (Κοινοτικό σήμα - Διαδικασία ανακοπής - Αίτηση καταχωρίσεως του λεκτικού κοινοτικού σήματος AGIPA - Προγενέστερο λεκτικό εθνικό σήμα AGIPA - Σχετικός λόγος απαραδέκτου - Κίνδυνος συγχύσεως - Σύγκριση των προϊόντων - Άρθρο 8, παράγραφος 1, στοιχείο β', του κανονισμού (ΕΚ) αριθ. 207/2009)
   2013/C 225/153
   Γλώσσα διαδικασίας: η ισπανική
   
      Διάδικοι
   
   
      Προσφεύγων: José Luis Otero González (Βαρκελώνη, Ισπανία) (εκπρόσωπος: S. Correa, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: V. Melgar)
   
      Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: Apli-Agipa SAS (Dormans, Γαλλία) (εκπρόσωπος: E. Sugrañes Coca, δικηγόρος)
   
      Αντικείμενο
   
   Προσφυγή κατά της αποφάσεως του δευτέρου τμήματος του ΓΕΕΑ της 14ης Ιανουαρίου 2011 (υπόθεση R 556/2010-2), σχετικά με διαδικασία ανακοπής μεταξύ José Luis Otero González και Apli Agipa SAS.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 14ης Ιανουαρίου 2011 (υπόθεση R 556/2010-2), σχετικά με διαδικασία ανακοπής μεταξύ José Luis Otero González και Apli Agipa SAS, καθόσον απορρίπτει την προσφυγή του Otero González και δέχεται υπέρ της Apli Agipa την καταχώριση του λεκτικού κοινοτικού σήματος AGIPA για «φωτογραφίες, κόλλες για χαρτικά ή οικιακές χρήσεις, χρωστήρες (πινέλα), είδη γραφείου (εκτός των επίπλων), παιδαγωγικό ή εκπαιδευτικό υλικό (εκτός συσκευών), πλαστικά υλικά συσκευασίας (μη περιλαμβανόμενα σε άλλες κλάσεις), τυπογραφικά στοιχεία, στερεότυπα (κλισέ)»,της κλάσεως 16 κατά την έννοια του Διακανονισμού της Νίκαιας σχετικά με τη διεθνή κατάταξη των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, όπως αναθεωρήθηκε και τροποποιήθηκε.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει το ΓΕΕΑ στα δικαστικά του έξοδα καθώς και στα έξοδα στα οποία υποβλήθηκε ο Otero González.
            
         
               4)
            
            
               Η Apli Agipa φέρει τα έξοδά της.
            
         
      (1)  EE C 194 της 2.7.2011.